[{"text_idx": "#000000", "text": "Biciklado de Berlino al Lisbono"}, {"text_idx": "#000001", "text": "La distanco estas iom malpli ol 3.000 kilometroj, kaj la vojag\u0302o dau\u0306ros 48 tagojn. Tiel aspektas la plano de bicikla karavano de Berlino al la Universala Kongreso en Lisbono. Almenau\u0306 tri homoj kaj unu hundo biciklos la tutan vojon."}, {"text_idx": "#000004", "text": "La tutan vojon krom Christine Bru\u0308cker kaj Lars So\u0308zu\u0308er lau\u0306plane veturos ilia filino Melanie Leyla Bru\u0308cker kaj la hundo Nayeli. La hundo tamen ne pedalos, sed alterne kunkuros kaj sidos en korbo."}, {"text_idx": "#000005", "text": "Ne klaras c\u0302u aliaj biciklos la tutan vojon, sed jam anoncis sin pliaj homoj kiuj ekbiciklos el Berlino en mardo, la 12-a de junio, rakontas Christine Bru\u0308cker."}, {"text_idx": "#000006", "text": "\u2013 Kaj en la fino ni denove atendas partoprenantojn de Madrido al Lisbono. La ideo estas ke c\u0302iu kiu volas kaj s\u0302atas, povu au\u0306 kunbicikli kun ni au\u0306 inviti nin al sia grupo de esperantistoj au\u0306 biciklantoj. Estus bele se tiel ni povus iom pli varbi por Esperanto."}, {"text_idx": "#000007", "text": "Samtempe la ideo estas ankau\u0306 popularigi bicikladon, s\u0302i aldonas."}, {"text_idx": "#000009", "text": "Lau\u0306 la plano la biciklantoj veturos proksimume 80 kilometrojn en unu tago kaj alvenos en Lisbono sabate la 28-an de julio, g\u0302ustatempe por la solena malfermo de la Universala Kongreso."}, {"text_idx": "#000010", "text": "\u2013 C\u0302ar estas somero, tio estas normale bone atingebla. La meza rapideco estos malalta. Se la hundo kunkuras, tiam ni ne biciklos pli rapide ol 10 kilometrojn en horo, c\u0302ar la hundo ne rajtas pli rapide en varma vetero. Post ses tagoj ni enkalkulis unu tagon por pau\u0306zi."}, {"text_idx": "#000012", "text": "La planata vojo. (Alklakebla mapo.)"}, {"text_idx": "#000013", "text": "\u2013 Tiuj kiuj alig\u0302is al la UK, restos tie, sed ni tri tiam rebiciklos al Badah\u0302ozo por partopreni en la Internacia Junulara Kongreso."}, {"text_idx": "#000014", "text": "Lau\u0306 li ankorau\u0306 ne eblas antau\u0306vidi kiom da homoj efektive biciklos almenau\u0306 parton de la vojo, c\u0302ar c\u0302iuj estas bonvenaj akompani la karavanon lau\u0306plac\u0302e \u2013 g\u0302is la urborando, duonan tagon au\u0306 tutan semajnon. Kaj multaj homoj jam montras interesig\u0302on, Lars So\u0308zu\u0308er diras."}, {"text_idx": "#000015", "text": "\u2013 Ni deziras per la vojag\u0302o ne nur plezurigi nin mem, sed ankau\u0306 subteni lokajn Esperanto-grupojn en ilia agado. Ni imagas, ke pli facilas interesi la publikon, se oni anoncas viziton de nia biciklema grupo. Ni pretas fari prelegojn, partopreni diskutrondojn, c\u0302eesti informbudojn, doni intervjuojn al j\u0302urnalistoj kaj tiel plu. Kaj la temo ec\u0302 ne bezonas esti la lingvo, ni povas paroli ekzemple nur pri la biciklado, sed ni faros tion en Esperanto, kun tradukado, kaj la homoj povos rekte sperti ke la lingvo funkcias kaj estas utila jam nun."}, {"text_idx": "#000016", "text": "Pliaj informoj pri la karavano trovig\u0302as en la retejo de BEMI."}, {"text_idx": "#000019", "text": "La s\u0302rumpado de UEA momente haltis"}, {"text_idx": "#000020", "text": "> Almenau\u0306 tri homoj kaj unu hundo biciklos la tutan vojon."}, {"text_idx": "#000027", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]